ट्रिपल - नेगेटिभ स्तन क्यान्सर

'ट्रिपल-नेगेटिभ स्तन क्यान्सर' ('टिएनबिसी') एउटा यस्तो प्रकारको स्तन क्यान्सर हो जसबाट ग्रसित महिलाको स्तनमा तीन प्रमुख रिसेप्टर हुँदैनन् अथवा एकदमै थोरै मात्रामा मात्र हुन्छन्। ती तीन प्रमुख रिसेप्टर अन्तगर्त एस्ट्रोजन रिसेप्टर, प्रोजेस्टेरोन रिसेप्टर र मानव एपिडर्मल ग्रोथ फैक्टर रिसेप्टर २ पर्दछन्। सबै किसिमका स्तन क्यान्सरहरू मध्ये टिएनबिसी करिब १५ देखि २० प्रतिशत व्यक्तिमा देखिन्छ। धेरै उमेर नपुगेका र बिआरसिए १ नामक वंशाणु (जिन) उत्परिवर्तन भएका महिलाहरूमा यो बढी देखिन्छ। यस किसिमको क्यान्सरलाई निको पार्न सबैभन्दा कठिन हुन्छ। अन्य प्रकारका स्तन क्यान्सरको उपचार गर्न अवलम्बन गरिने हर्मोन थेरापी यसको उपचारमा असरदार मानिँदैन। यस किसिमको स्तन क्यान्सर सुरूवाती अवस्थामा भए शल्यक्रिया, विकिरण र किमोथेरापी मार्फत उपचार गर्न सकिन्छ तर क्यान्सर अत्याधिक फैलिएको अवस्थामा किमोथेरापी एकमात्र विकल्प रहन्छ।
जोखिम तत्व
ट्रिपल - नेगेटिभ स्तन क्यान्सरको एउटा जोखिम कारक वंशाणुगत उत्परिवर्तन हो। वंशाणुमा यस्तो परिवर्तन बाबुआमाबाट सन्तानमा विरासतमा प्राप्त हुन्छ। मानव शरीरमा बिआरसिए १ र बिआरसिए २ वंशाणु महत्वपूर्ण मानिन्छ किनकी यसमा उत्परिवर्तन भएमा स्तन, अण्डाशय र प्रोस्ट्रेट क्यान्सरको समेत जोखिम बढ्न जान्छ। त्यसैले यी वंशाणुमा हुने उत्परिवर्तन र  ट्रिपल - नेगेटिभ स्तन क्यान्सर बीच गहिरो सम्बन्ध छ।
सन्दर्भ सामग्रीहरू

बाह्य लिङ्कहरू

श्रेणी:विकी विमिन एडिटाथन २०२५ मा बनाइएका वा सुधारिएका लेखहरू